
Pojmovi – pojašnjenja
Jedinstvene cijene su cijene koje donosi, objavljuje i unosi u Registar šteta Državno povjerenstvo za procjenu šteta od prirodnih nepogoda na prijedlog nadležnih ministarstva (Zakon o ublažavanju i uklanjanju posljedica prirodnih nepogoda „Narodne novine“ br. 16/19). 
Katastrofa je stanje izazvano prirodnim i/ili tehničko-tehnološkim događajem koji opsegom, intenzitetom i neočekivanošću ugrožava zdravlje i živote većeg broja ljudi, imovinu veće vrijednosti i okoliš, a čiji nastanak nije moguće spriječiti ili posljedice otkloniti djelovanjem svih operativnih snaga sustava civilne zaštite područne (regionalne) samouprave na čijem je području događaj nastao te posljedice nastale terorizmom i ratnim djelovanjem (Zakon o sustavu civilne zaštite „Narodne novine“ br. 82/15, 118/18, 31/20, 20/21, 114/22). 
Oštećenik je fizička ili pravna osoba na čijoj je imovini utvrđena šteta od prirodnih nepogoda sukladno kriterijima iz Zakona o ublažavanju i uklanjanju posljedica prirodnih nepogoda („Narodne novine“ br. 16/19).
Prirodnom nepogodom smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu (Zakon o ublažavanju i uklanjanju posljedica prirodnih nepogoda „Narodne novine“ br. 16/19). 
Registar šteta je središnji izvor informacija o svim štetama nastalim uslijed prirodnih nepogoda na području Republike Hrvatske. U Registru šteta prikupljaju se i evidentiraju podaci na temelju izvršenih procjena šteta od strane općinskih/gradskih/županijskih povjerenstava za procjenu šteta od prirodnih nepogoda. (Pravilnik o registru šteta od prirodnih nepogoda „Narodne novine“ br. 65/19)
Velika nesreća je događaj koji je prouzročen iznenadnim djelovanjem prirodnih sila, tehničko-tehnoloških ili drugih čimbenika s posljedicom ugrožavanja zdravlja i života građana, materijalnih i kulturnih dobara i okoliša na mjestu nastanka događaja ili širem području, čije se posljedice ne mogu sanirati samo djelovanjem žurnih službi na području njezina nastanka (Zakon o sustavu civilne zaštite „Narodne novine“ br. 82/15, 118/18, 31/20, 20/21, 114/22). 
Žurna pomoć je pomoć koja se dodjeljuje u slučajevima u kojima su posljedice na imovini stanovništva, pravnih osoba i javnoj infrastrukturi uzrokovane prirodnom nepogodom i/ili katastrofom takve da prijete ugrozom zdravlja i života stanovništva na područjima zahvaćenim prirodnom nepogodom (Zakon o ublažavanju i uklanjanju posljedica prirodnih nepogoda „Narodne novine“ br. 16/19).

[bookmark: _Toc242863371]Uvodno obrazloženje
Ekstremnim vremenskim pojavama smatraju se prvenstveno suše, tuče, toplinski valovi, olujna i orkanska nevremena i jaki vjetar, snježne oborine i druge vremenske pojave se kategoriziraju izvanrednim događajima kada snagom, intenzitetom, posljedicama i silinom pojavnosti značajno nadilaze prosječne vrijednosti. Ove pojave su sve učestalije i jačeg intenziteta, nastaju uglavnom kao rezultat globalnih klimatskih promjena, a na području Republike Hrvatske, statistički gledano, uzrokom su velikih šteta, većinom na materijalnim dobrima i okolišu.
Prethodno navedeni prirodni uzroci, iz razloga što uobičajeno rijetko izazivaju ljudske žrtve, ne predstavljaju prioritetni interes sustava civilne zaštite iako izazivaju značajne poremećaje uobičajenog načina života zahvaćenog stanovništva i određenih kategorija stanovništva (npr. poljoprivrednika). 
Izvanredni događaji ove vrste su kompleksni po uzrocima nastajanja, ali i zahtjevni po visini šteta koje izazivaju, mada se formalno pravno gledano, najčešće ne mogu svrstati u kategoriju događaja koje Vlada Republike Hrvatske može proglasiti katastrofom ili velikom nesrećom. 
Izvanredni događaji ove vrste u najvećoj mjeri lokalnog su obuhvata, odnosno zahvaćaju uglavnom uža područja. To je i razlogom što su uglavnom od operativnog do taktičkog značaja civilne zaštite te samo rijetko zahtijevaju uključivanje strategijske razine sustava civilne zaštite, osobito tijekom trajanja izvanrednog događaja kada reagiraju operativne snage civilne zaštite. Strategijska razina sustava civilne zaštite se na operativnim i taktičkim razinama sustava uglavnom uključuje u obnovi nakon izvanrednog događaja, i to pružanjem financijske pomoći kada štete nadilaze financijske mogućnosti lokalnih zajednica i stanovništva.
Važećim Zakonom o ublažavanju i uklanjanju posljedica prirodnih nepogoda („Narodne novine“ br. 16/19) regulira se planiranje sustava reagiranja u izvanrednim događajima uzrokovanim prirodnim nepogodama na regionalnoj i lokalnoj razini. Uz utvrđivanje načina pravovremenog poduzimanja preventivnih mjera, poseban se naglasak pritom usmjerava na ublažavanje i djelomično uklanjanje posljedica prirodne nepogode. 
Pravilnikom o registru šteta od prirodnih nepogoda („Narodne novine“ 65/19) propisuje se sadržaj, oblik i način dostave podataka o nastalim štetama od prirodnih nepogoda.
[bookmark: _Toc242863372]Opće odredbe
Stupanjem na snagu Zakona o ublažavanju i uklanjanju posljedica prirodnih nepogoda („Narodne novine“ br. 16/19), sve jedinice lokalne samouprave, dužne su izraditi Plan djelovanja u području prirodnih nepogoda. 
Prirodnom nepogodom, u smislu Zakona o ublažavanju i uklanjanju posljedica prirodnih nepogoda („Narodne novine“ br. 16/19), smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu. 
Prirodnom nepogodom smatraju se: 
· potres, 
· olujni i orkanski vjetar, 
· požar, 
· poplava, 
· suša, 
· tuča, kiša koja se smrzava u dodiru s podlogom, 
· mraz, 
· izvanredno velika visina snijega, 
· snježni nanos i lavina, 
· nagomilavanje leda na vodotocima, 
· klizanje, tečenje, odronjavanje i prevrtanje zemljišta, te 
· druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Svrha samog Plana djelovanja u području prirodnih nepogoda Karlovačke županije je određenje postupanja nadležnih tijela te određivanje mjera i postupanja djelomične sanacije šteta od prirodnih nepogoda koje su navedene Zakonom o ublažavanju i uklanjanju posljedica prirodnih nepogoda („Narodne novine“ br. 16/19). 
Nositelji provedbe mjera iz Plana djelovanja u području prirodnih nepogoda jesu:
· Županijsko povjerenstvo za procjenu šteta od prirodnih nepogoda Karlovačke županije, 
· Županica Karlovačke županije i
· Upravni odjel župana





[bookmark: _Toc242863373]Povjerenstvo za procjenu šteta od prirodnih nepogoda Karlovačke županije
Članove povjerenstva Karlovačke županije imenuje županijska skupština Karlovačke županije na razdoblje od četiri godine. Povjerenstvo Karlovačke županije obavlja sljedeće poslove:
1. usklađuje rad gradskih i općinskih povjerenstava,
2. provjerava i utvrđuje konačnu procjenu šteta jedinica lokalnih samouprava i Karlovačke županije,
3. podnosi Državnom povjerenstvu prijedlog s obrazloženjem za odobravanje žurne novčane pomoći za ublažavanje i djelomično uklanjanje posljedica prirodne nepogode,
4. po potrebi izravno na terenu i području zahvaćenom prirodnom nepogodom obavlja izvid štete na imovini u kojem mogu sudjelovati predstavnici nadležnih ministarstava odnosno pravne osobe, ovisno o vrsti i posljedicama prirodne nepogode i nastale štete,
5. objedinjuje i prosljeđuje putem Registra šteta Državnom povjerenstvu konačne procjene šteta te konačno izvješće o utrošku sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda nastalih u gradovima odnosno općinama na području karlovačke županije,
6. imenuje stručno povjerenstvo na temelju prijedloga općinskog odnosno gradskog povjerenstva,
7. donosi plan djelovanja u području prirodnih nepogoda za područje Karlovačke županije,
8. obavlja i druge poslove određene odlukom o osnivanju, odnosno poslove koje provodi u suradnji s Državnim povjerenstvom.
Članovi povjerenstva u svojem radu dužni su postupati savjesno i u skladu s odredbama Zakona o ublažavanju prirodnih nepogoda,(NN br.16/19) i Pravilnika o registru šteta,(NN 65/19).
[bookmark: _Toc242863374]Mjere zaštite za vrijeme trajanja ekstremnih prirodnih uvjeta
Određenim izvanrednim događajima uzrokovanih ekstremnim vremenskim uvjetima može se, po pitanju posljedica, upravljati planiranjem i provođenjem odgovarajućih preventivnih mjera, organizacijskih modula i pravovremenih priprema, uključujući informiranje pojedinaca i lokalnih zajednica. Ovisno o specifičnostima svakog pojedinog događaja, relativno se uspješno i s ulaganjima prihvatljivim ekonomskoj moći i interesima lokalnih zajednica, unutar posebno razrađenih i implementiranih uvjeta, mogu kontrolirati posljedice događaja ove vrste.
Sukladno Zakonu o sustavu civilne zaštite („Narodne novine“ br. 82/15, 118/18, 31/20, 20/21, 114/22), jedinice regionalne samouprave svojim Planovima djelovanja civilne zaštite planiraju operativno postupanje u izvanrednim događajima uzrokovanih ekstremnim vremenskim uvjetima, provode pripreme, planiraju sredstva i ostvaruju sve potrebne pretpostavke za učinkovito reagiranje.
[bookmark: _Toc242863375]Mjere u slučaju nastajanja prirodne nepogode
Opće mjere za ublažavanje i uklanjanje izravnih posljedica prirodnih nepogoda jesu:
· procjena štete i posljedica,
· sanacija područja zahvaćenog nepogodom,
· prikupljanje i raspodjela pomoći stradalom i ugroženom stanovništvu,
· provedba zdravstvenih i higijensko-epidemioloških mjera,
· provedba veterinarskih mjera,
· organizacija prometa i komunalnih usluga, radi žurne normalizacije života.
Ove mjere provode se organizirano na državnoj, regionalnoj i lokalnoj razini sukladno pravima i obvezama sudionika. U cilju pravovremenog i učinkovitoga ublažavanje i uklanjanje izravnih posljedica i procjena štete od ekstremnih prirodnih uvjeta u pravilu se obavlja odmah ili u najkraćem roku.

[bookmark: _Toc242863376]Provedba mjera ublažavanje i uklanjanje izravnih posljedica prirodnih nepogoda na razini jedinice regionalne samouprave
Nakon nastanka prirodne nepogode postupa se po Planu djelovanja civilne zaštite za svaku jedinicu područne i regionalne samouprave.

[bookmark: _Toc242863377]Preliminarna procjena šteta od ekstremnih prirodnih uvjeta – obveze jedinice lokalne samouprave
Republika Hrvatska, županije, gradovi i općine svaka za svoje područje procjenjuju visinu štete od ekstremnih prirodnih uvjeta.
Po nastanku štete od ekstremnih prirodnih uvjeta, gradska/općinska povjerenstva na području Karlovačke županije za procjenu šteta od prirodnih nepogoda, provode preliminarnu procjenu šteta od ekstremnih prirodnih uvjeta.
Procjena štete obuhvaća vrste i opseg štete u vrijednosnim i naturalnim pokazateljima, prema području, imovini, djelatnostima, vremenu i uzrocima njezina nastanka te korisnicima i vlasnicima imovine.
Troškovi vezani za procjenu štete od ekstremnih prirodnih uvjeta iskazuju se u teritorijalnoj jedinici u kojoj su nastali.
Troškovi obuhvaćaju sve izdatke za privremene mjere obrane, za spašavanje i zbrinjavanje stanovništva, stoke i drugih dobara za trajanja ili neposredno nakon nastanka ekstremnih prirodnih uvjeta, ili drugog uzroka koji je izazvao neposrednu (direktnu) štetu.
Šteta se procjenjuje na području na kojem se dogodila. Šteta od prirodne nepogode procjenjuje se sukladno Pravilniku o registru šteta od prirodnih nepogoda (NN 65/19).
Procjena štete se procjenjuje: na građevinama, opremi, zemljištima, šumama, u poljoprivredi, na biljnoj proizvodnji, višegodišnjim nasadima, obrtnim sredstvima u poljoprivredi, stočarstvu, ribarstvu i akvakulturi i divljači.
Podaci o razvrstavanju dobara i šifre pojedinačno po kulturama objavljuju se na Internet stranici Ministarstva financija www.mfin.hr.

[bookmark: _Toc242863378]Provedba mjera ublažavanje i uklanjanje izravnih posljedica prirodnih nepogoda na razini jedinice područne samouprave
[bookmark: _Toc242863379]Proglašenje prirodne nepogode
Donošenje Odluke o proglašenju prirodne nepogode
Odluku o proglašenju prirodne nepogode za jedinice lokalne samouprave na području Karlovačke županije donosi županica na prijedlog izvršnog tijela jedinice lokalne samouprave.
Prirodna nepogoda proglašava se ako je vrijednost ukupne izravne štete najmanje 20% vrijednosti izvornih prihoda jedinice lokalne samouprave za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području jedinice lokalne samouprave ili ako je nepogoda umanjila vrijednost imovine na području jedinice lokalne samouprave najmanje 30%. 
Odluka o proglašenju prirodne nepogode unosi se u Registar šteta po vrsti prirodne nepogode. Vrste prirodnih nepogoda nalaze se u Prilogu 6.1. ovog Plana.

Radnje nakon proglašenja prirodne nepogode
Nakon proglašenja prirodne nepogode, radi dodjele novčanih sredstava za djelomičnu sanaciju šteta od prirodnih nepogoda jedinice lokane i područne (regionalne) samouprave provode sljedeće radnje:
1. prijavu prve procjene štete u Registar šteta
2. prijavu konačne procjene štete u Registar šteta
3. potvrdu konačne procjene štete u Registar šteta

Prva prijava štete u Registar šteta
Gradska/općinska povjerenstvo za procjenu šteta od prirodnih nepogoda dužna su unijeti prve procijenjene štete u Registar šteta.
Gradska/općinska povjerenstvo za procjenu šteta od prirodnih nepogoda unose sve zaprimljene prve procjene štete u Registar šteta najkasnije u roku od petnaest (15) dana od dana donošenja Odluke o proglašenju prirodne nepogode.
Iznimno, rok za unos podataka u Registar šteta od strane gradskih/općinskih povjerenstava za procjenu šteta od prirodnih nepogoda može se, u slučaju postojanja objektivnih razloga na koje oštećenik nije mogao utjecati, produljiti za osam dana (8) dana.
Prijava prve procjene štete sadržava:
1. datum donošenja Odluke o proglašenju prirodne nepogode i njezin broj,
2. podatke o vrsti prirodne nepogode,
3. podatke o trajanju prirodne nepogode,
4. podatke o području zahvaćenom prirodnom nepogodom,
5. podatke o vrsti, opisu te vrijednosti oštećene imovine,
6. podatke o ukupnom iznosu prijavljene štete iz članaka te
7. podatke i informacije o potrebi žurnog djelovanja i dodjeli pomoći za sanaciju i djelomično uklanjanje posljedica prirodne nepogode.

[bookmark: _Toc242863380]Provedba mjera ublažavanje i uklanjanje izravnih posljedica prirodnih nepogoda – međusektorske mjere
Konačna prijava štete u Registar šteta
Konačna procjena štete predstavlja procijenjenu vrijednost nastale štete uzrokovane prirodnom nepogodom na imovini oštećenika izražene u novčanoj vrijednosti na temelju prijave i procjene štete.
Konačnu procjenu štete utvrđuje gradsko/općinsko povjerenstvo za procjenu šteta od prirodnih nepogoda po izvršenom uvidu u nastalu štetu temeljem prijave oštećenika. 
Tijekom procjene i utvrđivanja konačne procjene štete od prirodnih nepogoda posebno se utvrđuju:
· stradanja stanovništva,
· opseg štete na imovini,
· opseg štete koja je nastala zbog prekida proizvodnje, prekida rada ili poremećaja u neproizvodnim djelatnostima ili umanjenog prinosa u poljoprivredi, šumarstvu ili ribarstvu,
· iznos troškova za ublažavanje i djelomično uklanjanje izravnih posljedica prirodnih nepogoda,
· opseg osiguranja imovine i života kod osiguravatelja te
· vlastite mogućnosti oštećenika glede uklanjanja posljedica štete.

Konačnu procjenu štete po svakom pojedinom oštećeniku gradsko/općinsko povjerenstvo za procjenu šteta od prirodnih nepogoda prijavljuje Povjerenstvu za procjenu šteta od prirodnih nepogoda Karlovačke županije u roku od pedeset (50) dana od dana donošenja Odluke o proglašenju prirodne nepogode putem Registra šteta.
Povjerenstvo za procjenu šteta od prirodnih nepogoda Karlovačke županije, prijavljene konačne procjene štete dostavlja Državnom povjerenstvu i nadležnim ministarstvima u roku od šezdeset (60) dana od dana donošenja Odluke o proglašenju prirodne nepogode putem Registar šteta.
Pri konačnoj procjeni štete procjenjuje se vrijednost imovine prema jedinstvenim cijenama, važećim tržišnim cijenama ili drugim pokazateljima primjenjivim za pojedinu vrstu imovine oštećene zbog prirodne nepogode.

Uvjet za procjenu štete ne mora biti proglašenje prirodne nepogode.
Prvo priopćenje o šteti od ekstremnih prirodnih uvjeta podnosi gradsko/općinsko povjerenstvo za procjenu šteta od prirodnih nepogoda Županijskom i Državnom povjerenstvu i nadležnim ministarstvima za procjenu šteta od prirodnih nepogoda. Rok za podnošenje prvog priopćenja je petnaest dana (15) od dana donošenja Odluke o proglašenju prirodne nepogode .
Na temelju prvog priopćenja, Državno povjerenstvo za procjenu šteta od prirodnih nepogoda prosuđuje potrebu žurnog postupka i nužnost odobravanja novčane i druge pomoći, uzimajući u obzir i mišljenje nadležnog ministarstva, kako je opisano poglavljem 4.5 ovog Plana.
Ako posljedice štete ne zahtijevaju žurni postupak i odobrenje žurne pomoći, šteta se procjenjuje u redovitom postupku dodjele sredstava pomoći za ublažavanje i djelomično uklanjanje posljedica prirodnih nepogoda.
Izvješće o pričinjenoj šteti dostavlja se Državnom povjerenstvu za procjenu šteta od prirodnih nepogoda, kao i Povjerenstvu za procjenu šteta od prirodnih nepogoda Karlovačke županije, iako nije proglašena prirodna nepogoda.

Prvo priopćenje sadrži podatke o vrsti nepogode, o veličini zahvaćenog područja, o oštećenoj imovini, posljedicama za stanovništvo i gospodarstvo i prvu orijentacijsku procjenu štete s novčanim i količinskim pokazateljima, te potrebi žurnog postupka i pomoći za ublažavanje posljedica nepogode.
Tablica 1. Mjere, rokovi i nositelji mjera u slučaju nastajanja prirodne nepogode na području Karlovačke županije
	MJERA
	ROK
	NOSITELJ

	PRVA PROCJENA NASTALE ŠTETE I UTVRĐIVANJE OSNOVE ZA PROGLAŠENJE PRIRODNE NEPOGODE
	nakon prestanka ekstremnih vremenskih uvjeta do osam (8) dana od nastanka nepogode
	Gradska/općinska povjerenstvo za procjenu šteta od prirodnih nepogoda Gradonačelnici/općinski načelnici

	PRIJAVA ŠTETE NA IMOVINI (OŠTEČENIK)
	osam (8) dana od donošenja Odluke
	Gradska/općinska povjerenstvo za procjenu šteta od prirodnih nepogoda

	UNOS SVIH ZAPRIMLJENIH PRVIH PROCJENA ŠTETA U REGISTAR ŠTETE
	petnaest (15) dana od donošenju Odluke o proglašenju
	Gradska/općinska povjerenstvo za procjenu šteta od prirodnih nepogoda

	KONAČNA PROCJENA ŠTETE PO SVAKOM POJEDINOM OŠTEĆENIKU
	pedeset dana(50) od dana donošenja Odluke o proglašenju
	Gradska/općinska povjerenstvo za procjenu šteta od prirodnih nepogoda

	KONAČNA PROCJENA ŠTETE DRŽAVNOM POVJERENSTVU
	šezdeset dana ( 60) od dana donošenja odluke
	Županijsko povjerenstvo za procjenu šteta od prirodnih nepogoda


Prijava konačne procjene štete sadržava:
1. Odluku o proglašenju prirodne nepogode s obrazloženjem,
2. podatke o dokumentaciji vlasništva imovine i njihovoj vrsti,
3. podatke o vremenu i području nastanka prirodne nepogode,
4. podatke o uzroku i opsegu štete,
5. podatke o posljedicama prirodne nepogode za javni i gospodarski život jedinice lokalne samouprave,
6. ostale statističke i vrijednosne podatke uređene Zakonom o ublažavanju i uklanjanju posljedica prirodnih nepogoda.
Državno povjerenstvo priznaje samo vrijednosni iznos prijavljene štete koja je potvrđena (verificirana) od strane matičnog ministarstva, odnosno znanstvene ili stručne institucije koju odredi Državno povjerenstvo (npr. u slučaju potresa). Državno povjerenstvo može odlučiti o primjeni različitih cijena od već objavljenih od strane Državnog zavoda za statistiku za pojedina dobra, ili pojedina područja ako za to ima opravdanog razloga. Ako neke cijene nisu objavljene primjenjuju se prosječne maloprodajne tržne cijene prethodne godine, ili aktualne, za područja za koje se šteta procjenjuje, uz potvrdu Državnog povjerenstva.
Državno povjerenstvo će voditi brigu o dostavi informacija o cijenama Povjerenstvu za procjenu šteta od prirodnih nepogoda Karlovačke županije.

Tablica 2. Mjere, rokovi i nositelji mjera po proglašenju prirodne nepogode na području Karlovačke županije – međusektorske mjere
	MJERA
	ROK
	NOSITELJ

	PROVJERA PODATAKA OBRAZACA PRIJAVE ŠTETE OD PRIRODNE NEPOGODE KOD PRIJAVITELJA OD NAJMANJE 5% ZAPRIMLJENIH PRIJAVA SLUČAJNIM ODABIROM
	do pedeset (50) dana od dana donošenja Odluke o proglašenju prirodne nepogode
	Gradsko/općinsko povjerenstvo za procjenu šteta od prirodnih nepogoda

	PRIJAVA KONAČNE PROCJENE ŠTETE U REGISTAR ŠTETA
	pedeset (50) dana od dana donošenja Odluke o proglašenju prirodne nepogode 
	Gradsko/općinsko povjerenstvo za procjenu šteta od prirodnih nepogoda

	DOSTAVA KONAČNE PROCJENE ŠTETE U REGISTAR ŠTETA
	šezdeset (60) dana od dana donošenja Odluke o proglašenju prirodne nepogode (iznimno četiri (4) mjeseca od dana donošenja Odluke o proglašenju prirodne nepogode)
	Povjerenstvo za procjenu šteta od prirodnih nepogoda Karlovačke županije

	POTVRDA KONAČNE PROCJENE ŠTETE
	
	Državno povjerenstvo za procjenu šteta od prirodnih nepogoda


[bookmark: _Toc242863381]Raspodjela i dodjela sredstava pomoći za ublažavanje i djelomično uklanjanje posljedica prirodnih nepogoda
Ako posljedice štete ne zahtijevaju žurni postupak i odobrenje žurne pomoći, šteta se procjenjuje u redovitom postupku.
Povjerenstvo za procjenu šteta od prirodnih nepogoda Karlovačke županije prijavljene konačne procjene štete dostavlja Državnom povjerenstvu i nadležnim ministarstvima u roku od šezdeset (60) dana od dana donošenja Odluke o proglašenju prirodne nepogode putem Registar šteta.
Državno povjerenstvo pristupa provjeri i obradi podataka o konačnim procjenama šteta na temelju podataka iz Registra šteta i ostale dokumentacije te utvrđuje iznos pomoći za pojedinu vrstu štete i oštećenike tako da određuje postotak isplate novčanih sredstava u odnosu na iznos konačne potvrđene štete na imovini oštećenika.
Vlada Republike Hrvatske, na prijedlog Državnog povjerenstva donosi odluku o dodjeli pomoći za ublažavanje i djelomično uklanjanje posljedica prirodnih nepogoda.

[bookmark: _Toc242863382]Raspodjela i dodjela sredstava žurne pomoći
Žurna pomoć dodjeljuje se u svrhu djelomične sanacije štete od prirodnih nepogoda u tekućoj kalendarskoj godini za pokriće troškova sanacije šteta na javnoj infrastrukturi, troškova nabave opreme za saniranje posljedica prirodne nepogode, za pokriće drugih troškova koji su usmjereni saniranju šteta od prirodne nepogode za koje ne postoje dostatni financijski izvori usmjereni na sprječavanje daljnjih šteta koje mogu ugroziti gospodarsko funkcioniranje i štetno djelovati na život i zdravlje stanovništva te onečišćenje prirodnog okoliša i oštećenicima fizičkim osobama koje nisu poduzetnici, a koji su pretrpjeli štete na imovini, posebice ugroženim skupinama, starijima i bolesnima i ostalima kojima prijeti ugroza zdravlja i života na području zahvaćenom prirodnom nepogodom.
Žurna pomoć Vlade Republike Hrvatske donosi se na temelju odluke o dodjeli žurne pomoći, na prijedlog Državnog, županijskog i općinskog/gradskog povjerenstva.
Jedinice lokalne i područne (regionalne) samouprave i Grad Zagreb mogu isplatiti žurnu pomoć iz raspoloživih sredstava svojih proračuna. Prijedlog dodjele žurne pomoći predstavničkom tijelu jedinica lokalne i područne (regionalne) samouprave upućuje župan ili gradonačelnik odnosno općinski načelnik.
Žurna pomoć u pravilu se dodjeljuje kao predujam i ne isključuje dodjelu pomoći u postupku redovne dodjele sredstava pomoći za ublažavanje i djelomično uklanjanje posljedica prirodnih nepogoda. 



[bookmark: _Toc242863383]Izvješće o utrošku sredstava za ublažavanje i djelomično uklanjanje posljedica prirodnih nepogoda
Gradska/općinska povjerenstvo za procjenu šteta od prirodnih nepogoda putem Registra šteta podnose Povjerenstvu za procjenu šteta od prirodnih nepogoda Karlovačke županije izvješće o utrošku sredstava za ublažavanje i djelomično uklanjanje posljedica prirodnih nepogoda dodijeljenih iz državnog proračuna Republike Hrvatske.
Gradsko ili općinsko povjerenstvo povjerenstvu Karlovačke županije dostavlja i druge podatke u pisanom i/ili elektroničkom obliku koji osobito uključuju obrazloženja koja se odnose na utrošak i namjensko korištenje novčanih sredstava dodijeljenih iz državnog proračuna Republike Hrvatske, uključujući i izvore sredstava iz fondova Europske unije.
Povjerenstvo Karlovačke županije na temelju prikupljenih podataka i izvješća, podnosi Državnom povjerenstvu izvješće o utrošku dodijeljenih sredstava za ublažavanje i djelomično uklanjanje posljedica prirodnih nepogoda sa stavke za prirodne nepogode u državnom proračunu Republike Hrvatske, putem Registra šteta i pisanim putem.
U izvješću povjerenstva Karlovačke županije navode se sredstva koja se za tu štetu dodjeljuju na razini županije, grada ili općine, kao i sredstva za naknadu štete iz drugih izvora. Procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva.
[bookmark: _Toc242863384]Procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva
[bookmark: _Toc242863385]Osiguranje opreme za zaštitu i sprječavanje stradanja imovine, gospodarskih funkcija i stradanja stanovništva
Procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva podrazumijeva procjenu opreme i drugih sredstava nužnih za sanaciju, djelomično otklanjanje i ublažavanje štete nastale uslijed djelovanja prirodne nepogode.
Karlovačka županija izradila je Procjenu rizika od velikih nesreća kojom su utvrđeni rizici na području Županije na temelju kojih se planiraju preventivne mjere, educira stanovništvo, odnosno priprema eventualni odgovor na prirodnu nepogodu, katastrofu ili veliku nesreću. 
Operativne snage sustava civilne zaštite Karlovačke županije kontinuirano popunjavaju skladište u „SKOK“ Jamadol i to prvenstveno sa ceradama, vrećama sa pijeskom, pumpama za vodu i sličnom opremom koja nam se je iz naučenih lekcija pokazala najpotrebnijom za prva reagiranja nakon nestanka prirodne nepogode
Karlovačka županija svake godine unaprjeđuje sustav civilne zaštite na svome području i to kontinuiranim osposobljavanje snaga civilne zaštite, educiranjem stanovništva o mogućim opasnostima od utvrđenih rizika, provođenjem vježbi kako bi svi sudionici civilne zaštite bili upoznati sa svojim aktivnostima u slučaju mogućih rizika na području županije. Također Županija ulaže u snage civilne zaštite, osiguravajući im financijsku pomoć pri nabavci opreme i drugih sredstava civilne zaštite stradanja imovine, gospodarskih funkcija i stradanja stanovništva. 
Karlovačka županija izradila je Plan djelovanja civilne zaštite. Plan djelovanja civilne zaštite izrađuje se u svrhu utvrđivanja organizacije, aktiviranja i djelovanja sustava civilne zaštite, zadaća i nadležnosti, ljudskih snaga i potrebnih materijalno-tehničkih sredstava te mjera i postupaka za provedbu civilne zaštite u katastrofi i velikoj nesreći. 

[bookmark: _Toc242863386]Prijašnji događaji 
Tijekom 2026. godine na području Karlovačke županije  za Gradove Karlovac,Slunj, Duga Rea, Ozalj i Općine Rakovica , Cetingrad, Draganić, Žakanje, Kamanje, Ribnik, Barilović i Krnjak proglašena je prirodna nepogoda suša. Do dana pisanja ovog Plana odrađena su prva priopćenja i sve odluke su u postupku konačne procjene.





[bookmark: _Toc242863387]Osiguranje sredstava za zaštitu i sprječavanje stradanja imovine, gospodarskih funkcija i stradanja stanovništva
Sukladno članku 65. Zakona o proračunu („Narodne novine“, br. 144/21) sredstva proračunske zalihe mogu se koristiti za nepredviđene namjene za koje u Proračunu nisu osigurana sredstva ili za namjene za koje se tijekom godine pokaže da nisu utvrđena dovoljna sredstva jer ih pri planiranju Proračuna nije bilo moguće predvidjeti, za financiranje rashoda nastalih pri otklanjanju prirodnih nepogoda, epidemija, ekoloških nesreća ili izvanrednih događaja i ostalih nepredvidivih nesreća te za druge nepredviđene rashode tijekom godine. Nadalje, člankom 66. istog Zakona utvrđeno je da o korištenju sredstava proračunske zalihe odlučuje županica Karlovačke županije.
U Proračuna za 2026. godinu ukoliko dođe do prirodnih nepogoda na području Karlovačke županije osigurati će se novčana sredstva iz stavke A100106A Sufinanciranje posljedica elementarnih nepogoda u iznosu od 10.000,00 eura.




[bookmark: _Toc242863388]Prilozi
[bookmark: _Toc242863389]Vrste prirodnih nepogoda

	Šifra
	Vrsta prirodne nepogode

	01
	potres

	02
	olujni i orkanski vjetar

	03
	požar

	04
	poplava

	05
	suša

	06
	tuča, kiša koja se smrzava u dodiru s podlogom

	07
	mraz

	08
	izvanredno velika visina snijega

	09
	snježni nanos i lavina

	10
	nagomilavanje leda na vodotocima

	11
	klizanje, tečenje, odronjavanje i prevrtanje zemljišta

	12
	druge pojave koje ovisno o mjesnim prilikama, uzrokuju bitne poremećaje u životu ljudi na određenom području





[bookmark: _Toc242863390]Obrazac PN 
OBRAZAC PN
	ŽUPANIJA
	

	GRAD/OPĆINA
	



	VRSTA PRIRODNE NEPOGODE
	



PRIJAVA ŠTETE OD PRIRODNE NEPOGODE
Prijavljujem štetu od prirodne nepogode u kojoj je oštećena/uništena niže navedena imovina.
	Prijavitelj štete
	

	OIB
	

	Adresa prijavitelja štete
	

	Adresa imovine na kojoj je nastala šteta
	

	Kontakt
	

	Za štete u poljoprivredi:

	MIBPG
	

	Broj ARKOD čestice za koju se prijavljuje šteta/broj katastarske čestice
	

	Za štete u graditeljstvu
	(zaokružiti):

	Doneseno rješenje o izvedenom stanju:
	DA
	NE
	U postupku



	Prijavljujem štetu na imovini
(zaokružiti):
	Opis imovine na kojoj je nastala šteta:

	1. građevine
	

	2. oprema
	

	3. zemljište
	

	4. višegodišnji nasadi
	

	5. šume
	

	6. stoka
	

	7. ribe
	

	8. poljoprivredna proizvodnja – prirod
	

	9. ostala dobra
	

	10. troškovi
	

	11. Ukupni iznos prve procjene štete:
	kn

	Osiguranje imovine od rizika prirodne nepogode za koju se prijavljuje šteta (zaokružiti)
	DA
	NE





Mjesto i datum:

__________________________________________________


Potpis prijavitelja štete (za pravne osobe: pečat i potpis odgovorne osobe):


__________________________________________________



Karlovačka županija
Plan djelovanja u području prirodnih nepogoda



[bookmark: _Toc242863391]Odluka o imenovanju članova povjerenstva za procjenu šteta od prirodnih nepogoda

REPUBLIKA HRVATSKA
KARLOVAEKA ZUPANIIA

ZUPANUISKA SKUPSTINA
KLASA: 024-02/25-02/11

URBROJ:2133-01-01/01-25-11
Karlovac, 10. srpnja 2025.

Na temelju élanka 12. stavak 1. Zakona o ublazavanju | ulanjanju posljedica prirodnih nepogoda (Narodne
novine br. 16/19), élanka 35. Zakona o lokalnoj i podrutnoj (regionalnoj) samoupravi (Narodne novine br.
33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19,
144/20) i tlanka 31. Statuta Karlovatke Zupanie (Glasnik Karlovacke Zupanile broj 29/23, 12/25),
Zupanijska skupstina na 3. siednici odranoj 10. srpnja 2025. godine donijela je

RIESENJE
o imenovanju Povjerenstva za procjenu Steta od prirod:
Karlovatke supanije

nepogoda za podrutie

Elanak 1.

U Povjerenstvo za procjenu dteta od prirodnih nepogoda za podrudje Karlovatke Zupaniie (dalie
Povjerenstvo), na razdoblje od Zetiri godine, imenuju se:

VESNA HAISAN-DOLINAR, 7a predsjednicu
SRECKD CURMAN, z2 zamjenika predsiednice
IURE KATIC, za élana

ALEN KATIC, 22 &lana

MILAN SABLIAK, za Elana

GORAN FRANKOVIC, 72 lana

VLADIMIR ZAKULA, za &lana.

Clanak 2.

Povjerenstvo obavija sliedece poslove:

- uskladuje rad gradskih i optinskih povierenstava,

- provierava i utvrduje konaénu procjenu dteta jedinica fokalne i podrucne (regionalne) samouprave:
sa svojeg podruja,

- podnosi Drzavnom povierenstvu prijediog s obrazlozenjem za odobravanje fume noviane pomoti
7a ublazavanie i djelomicno uklanjanje posljedica prirodne nepogode,

- po potrebi izravno naterenu i podutju zahvatenom prirodnom nepogodom obavija izvid Stete na
imovini u kojem mogu sudjelovati predstavnici nadleznih ministarstava odnosno pravne osobe,
ovisno o vrsti i posljedicama prirodne nepogode i nastale itete,

- objedinjuje i proslieduje putem Registra Steta Driavnom povjerenstvu konaéne procjene dteta te
konaéno izvjesée o utrosku sredstava furne pomoci i sredstava pomoti za ublazavanje | delomicno
uklanjanje posliedica prirodnih nepogoda nastalih u gradovima odnosno opcinama na podrutju
1upanije,

- imenuje struéno povierenstvo na temelju prijedioga opéinskog odnosno gradskog povierenstva,

- donosi plan dielovanja u podrutju prirodnih nepogoda iz svoje nadleznost,

- obavja i druge poslove odredene odlukom o osnivanju, odnosno poslove koje provodi u suradn;

s Drtavnim povjerenstvom.
Clanak 3.

Strutne i administrativne poslove za Povjerenstvo obavijat ée Upravni odel fupana Karlovatke Zupanije.
Clanak 4.

Stupanjem na snagu ovo RieSenja prestaje vafitiRieSenje o imenovanju Zupaniskog povierenstva za
procjenu iteta od prirodnih nepogoda KLASA: 021-04/21-02/14, URBROJ: 2133/1-01/06-21-17 od 8. srpnja
2021. godine.

@lanaks.

Ovo Rieenje stupa na snagu prvi dan od dana objave u Glasniku Karlovatke Zupanije.

DOSTAVITI:
1. Clanovima Povierenstva
2. Uprawni odjel za financije
Josip Ribar, Upravni odjel fupana
Upravni odiel zupana
5. Glasnik Karlovatke zupanije
6. Pismohrana

